... jisħaq il-Prim Ministru waqt it-tnedija tal-manifest elettorali tal-Partit Laburista Fl-okażżjoni tat-tnedija tal-manifest elettorali għall-elezzjonijiet tal-Parlament Ewropew, il-Prim Ministru Joseph Muscat sostna li, "Malta m’għandiex iġġorr il-piż tal-immigrazzjoni waħedha." “Ma naqblux mal-kunċett li kull min jiġi salvat fil-Mediterran irrid jiġi Malta. Aħna rridu li pajjiżna jibqa' jieħu l-passi kollha neċċesarji sabiex issalva n-nies u jimxi mal-obbligi internazzjonali tiegħu, madanakollu ma nistgħux nerfu dak li m'huwiex tagħna," saħaq il-Prim Ministru. Waqt il-konferenza stampa, Muscat tkellem ukoll dwar diversi proposti ambjentali tal-PL. Fost dawn, tkellem fid-dettall fuq is-sistema tar-ritorn tal-fliexken tal-plastik li se tidħol fix-xhur li ġej. Fuq l-istess nota, huwa qal li Malta għadha kommessa li tkun fost l-ewwel pajjiżi tal-UE li tagħmel il-bidla għal karozzi tal-elettriku Huwa tkellem ukoll fuq id-drittijiet ċivili u l-ugwaljanza. Hawnhekk skont Muscat, l-MEPs tal-PL jistgħu joffru l-għajnuna kollha neċessarja sabiex kull avvanz li Malta għamlet fl-aħħar snin f'dan ir-rigward, ikun adottat fl-istati membri l-oħra. Fl-aħħar nett hu ddeskriva l-ħidma tal-Membri parlamentari tal-Partit Laburista f’dawn l-aħħar ħames snin bħala, ‘tajba ħafna’ għaliex skontu “dejjem żammew il-polz tal-poplu Malti u ddedikaw kull minuta tagħhom f’din l-istutizzjoni għall-ġid ta’ Malta.” Il-manifest ippublikat illum, jitkellem ukoll dwar il-proġett tal-mina bejn Malta u Għawdex li skont Muscat id-diskussjoni se tinkludi wkoll diversi laqgħat fuq livell Ewropew.